6. โครงการดำเนินงานในอนาคต

เป้าหมายในปี พ.ศ. 2549

ตลาดของธุรกิจข้าวโพดหวานยังมีแนวโน้มการเติบโต เนื่องจากลูกค้าของบริษัทย่อย คือ
บจ.ริเวอร์แควฯ ที่มีอยู่ส่วนมากเป็นลูกค้ามีการติดต่อซื้อขายสินค้ากันมานาน มีคำสั่งซื้อต่อเนื่อง
ขณะที่บริษัทฯ ยังมีศักยภาพในการเข้าถึงลูกค้ารายใหม่ๆ เพิ่มเติมตลอดเวลา
อย่างไรก็ตามอุปสรรคสำคัญที่คาดว่าจะส่งผลกระทบด้านธุรกิจข้าวโพดหวานนี้คือ
ต้นทุนที่จะปรับตังสูงขึ้นอันเนื่องจากราคาน้ำมันในตลาดโลก ภาวะเงินเฟ้อในประเทศ
และอัตราดอกเบี้ย
นอกจากนี้แนวโน้มของค่าเงินบาทที่แข็งตัวขึ้นเมื่อเทียบกับอัตราเงินสกุลต่างประเทศที่สำคัญ
กลยุทธที่จะนำมาใช้ในการตลาดนอกจาก การพัฒนารักษาความสัมพันธ์ที่ดีกับลูกค้ารายหลัก หรือ Key
Account แล้ว
การเน้นประสิทธิภาพเพื่อลดต้นทุนการผลิตจะเป็นปัจจัยสำคัญที่จะช่วยให้ธุรกิจรักษาระดับอัตรากำไรเบื้องต้นไว้ได้
โดยบริษัทฯ ได้มีการลงทุนปรับปรุงกระบวนการผลิตในช่วงปลายปี พ.ศ. 2548
ซึ่งมีวัตถุประสงค์หลักเพื่อการบริหารต้นทุน

ในส่วนของธุรกิจข้าวโพดหวานนี้ โรงงานของบริษัท สยาม เดลมองเต้ จำกัด ซึ่งบริษัท
ริเวอร์แควฯ ถือห้นอยู่ร้อยละ 7.5 จะเริ่มทำการผลิตในไตรมาส 1/2549
สินค้าหลักจะเป็นผลิตภัณฑ์ข้าวโพดหวานในบรรจุภัณฑ์ที่ทันสมัย Tetra Recart
ซึ่งสามารถขยายฐานการตลาดและการขายให้กับธุรกิจของบริษัทฯ ได้

สำหรับธุรกิจผักสดส่งออกทางอากาศยังมีแนวโน้มเติบโตต่อเนื่อง
แต่อุปสรรคสำคัญซึ่งนอกจากค่าเงินบาทที่แข็งค่าขึ้นแล้วยังมีปัจจัยของค่าขนส่งที่ปรับตัวสูงขึ้นเนื่องจากราคาน้ำมัน
ทั้งนี้บริษัทฯ มีแผนที่จะศึกษาโอกาสขยายธุรกิจไปยังสินค้าผลไม้สด
เพื่อเป็นการกระจายความเสี่ยงของกลุ่มธุรกิจนี้ต่อไป

ก้าวสำคัญในปี พ.ศ. 2549

ถึงแม้จะมีปัจจัยลบหลายด้านที่เกิดขึ้นในประเทศไทยที่ส่งผลกระทบทั้งทางตรงและทางอ้อมกับการดำเนินธุรกิจของบริษัทฯ
เช่นความผันผวนของราคาน้ำมัน เงินเฟ้อ อัตราดอกเบี้ยที่ปรับตัวสูงขึ้น การแข็งค่าของเงินบาท
และการเปลี่ยนแปลงที่สำคัญทางการเมือง แต่บริษัทฯ ก็สามารถรักษาระดับของยอดขาย
อัตรากำไรเบื้องต้น และอัตรากำไรสุทธิไว้ได้ใกล้เคียงกับปี พ.ศ. 2548 ที่ผ่านมา

กลยุทธที่นำมาใช้ในการตลาดนอกจาก การพัฒนารักษาความสัมพันธ์ที่ดีกับลูกค้ารายหลัก หรือ Key
Account แล้ว
การเน้นประสิทธิภาพเพื่อลดต้นทุนการผลิตเป็นปัจจัยสำคัญที่ช่วยให้ธุรกิจรักษาระดับอัตรากำไรเบื้องต้นไว้ได้
โดยบริษัทฯ สืบเนื่องจากการลงทุนปรับปรุงกระบวนการผลิตในช่วงปลายปี พ.ศ. 2548
โดยมีวัตถุประสงค์หลักเพื่อการบริหารต้นทุน

ในส่วนรายได้จากการขายข้าวโพดหวานคิดเป็นร้อยละ 47.55
รายได้จากการขายผักสดคิดเป็นร้อยละ 37.42 และรายได้จากการขายเมล็ดพันธุ์คิดเป็นร้อยละ
7.52 ของยอดขายรวมตามลำดับ บริษัทฯ ส่งสินค้าออกไปขายมากกว่า 50 ประเทศทั่ว ทุกภูมิภาค
การวางแผนการจัดหาวัตถุดิบโดยการกระจายพื้นที่งานส่งเสริม หรือ

Contract farming ที่ค่อนข้างมีประสิทธิภาพทำให้สามารถจัดหาวัตถุดิบได้ใกล้เคียงเป้าหมาย
ซึ่งถึงแม้จะเกิดภาวะฝนตกน้ำท่วมใหญ่ในหลายพื้นที่ของประเทศไทย
การก้าวข้ามอุปสรรคในเรื่องการจัดหาวัตถุดิบถือเป็นก้าวที่สำคัญของธุรกิจของบริษัทในปีที่ผ่านมา

เป้าหมายในปี พ.ศ. 2550

การแข็งค่าของเงินบาทอย่างต่อเนื่องเมื่อเทียบกับเงินตราต่างประเทศสกุลหลัก
โดยเฉพาะอย่างยิ่งกับสกุล USDส่งผลกระทบสำคัญกับการดำเนินงานของภาคธุรกิจส่งออก
โดยรายได้จากการขายมากกว่าร้อยละ 84.97 ของรายได้รวมของธุรกิจในกลุ่มของบริษัทฯ
มาจากการส่งออกสินค้าไปขายต่างประเทศ การพยายามรักษาระดับอัตรากำไรเบื้องต้น
โดยการทะยอยปรับราคาขายควบคู่ไปกับการบริหารการผลิตให้ต้นทุนลดลงจะเป็นเป้าหมายการดำเนินงานที่สำคัญในปี
พ.ศ. 2550

ธุรกิจข้าวโพดหวานยังคาดการณ์ได้ว่าบริษัทฯ
จะสามารถรักษาระดับรายได้จากการขายไว้ได้ใกล้เคียงกับปีที่ผ่านมาเนื่องจากฐานลูกค้าเกือบทั้งหมดเป็นลูกค้ากลุ่ม
Key Account ที่มีความสัมพันธ์ทางธุรกิจต่อเนื่องกันมาหลายปี
ขณะที่ธุรกิจผักสดส่งออกทางอากาศยังมีแนวโน้มเติบโตต่อเนื่องได้ระดับหนึ่งเนื่องจากการขยายฐานจำนวนลูกค้าเพิ่มขึ้น
และในขณะเดียวกันธุรกิจในด้านนี้ของบริษัทฯ
ได้เพิ่มสินค้าประเภทผลไม้สดที่ได้เริ่มทดลองทำตลาดในปีที่ผ่านมา
และได้รับการตอบรับที่ดีจากลูกค้าเป้าหมาย

การปรับโครงสร้างทางการเงินเป็นภาระกิจที่สำคัญอีกประการหนึ่งที่ฝ่ายบริหารจะได้ทำการศึกษาเพื่อนำโครงสร้างที่เหมาะสมเสนอเป็นทางเลือกให้ผู้ถือหุ้นพิจารณา
ทั้งนี้เพื่อเป็นการปรับปรุงสถานภาพทางการเงินให้มีความเข้มแข็งมากขึ้นเพื่อใช้สนับสนุนการดำเนินธุรกิจในปัจจุบัน
และรองรับความพร้อมในโครงการใหม่ ๆ ที่อาจมีโอกาสการลงทุนในอนาคต